[{"text_idx": "#000003", "text": "Tamura Kenichi faris nekredeblan atingon: li vojag\u0302is de unu landfino de Japanio al la alia per loka buso."}, {"text_idx": "#000005", "text": "La unua videaj\u0302o en la serio komencig\u0302as proksime de Wakkanai, la plej norda setlejo de Japanio. La vojag\u0302o pluiras per buso lau\u0306 la malproksima marbordo de la Oh\u0302otska Maro [eo], pasante tra iuj el la plej spektaklaj pejzag\u0302oj en Japanio. Ne c\u0302io el la pli ol 11-hora vojag\u0302o estas dokumentita en la videaj\u0302o, sed g\u0302i estas bonega maniero esplori Japanion."}, {"text_idx": "#000006", "text": "Post tri jaroj kaj pli ol 200 videaj\u0302oj, OleOleSaggy finas sian vojag\u0302on c\u0302e la fervoja stacio de Kagos\u0302ima, distanco, depende de la elektita itinero, de almenau\u0306 2600 kilometroj. Vi povas vidi la tutan vojag\u0302on c\u0302i tie."}, {"text_idx": "#000007", "text": "Lau\u0306 la priskribo en la ludlisto, OleOleSaggy ankorau\u0306 ne tute finis la projekton, kaj planas vojag\u0302i kaj dokumenti pli detale plurajn busitinerojn, same kiel iutage vojag\u0302i per buso tra la Okinava insulo [eo] por fini la serion."}, {"text_idx": "#000008", "text": "La videaj\u0302oj de OleOleSaggy estas parto de g\u0302enro au\u0306 subkulturo de Jutubo nomata \u201cantau\u0306a vido\u201d (japane \u524d\u9762\u5c55\u671b, elp. zenmen tenbo), kie trajn- au\u0306 busentuziasmuloj registras kaj als\u0302utas videaj\u0302ojn de trajn- kaj busitineroj c\u0302ie en Japanio."}, {"text_idx": "#000009", "text": "En alia videaj\u0302o, Olelesaggy veturas per buso el la kastelurbo Kanazawa c\u0302e la Japana Maro [eo] supren lau\u0306 la okcidenta marbordo de la sovag\u0302a kaj malproksima Duoninsulo Noto, vojag\u0302o de c\u0302irkau\u0306 100 kilometroj."}, {"text_idx": "#000010", "text": "Dum la buso vojag\u0302as tra kelkaj el la plej izolitaj urboj c\u0302e la marbordo, je la fino de la videaj\u0302o, surbaze de la varma kaj vigla konversacio, evidentig\u0302as, ke la buss\u0302oforo estas sufic\u0302e amika kun la pasag\u0302eroj en la buso, [tio estas] lokuloj kiuj fidas je la transporta servo por movig\u0302i en c\u0302i tiu kampara areo."}, {"text_idx": "#000011", "text": "La jutuba kanalo de OleOleSaggy prezentas dekduojn da ludlistoj kaj centojn da videaj\u0302oj pri \u201cantau\u0306vidaj\u201d bus- kaj trajnvojag\u0302oj tra Japanio [tio estas kun senbara elvido tra la antau\u0306a glaco]. Li ankau\u0306 havas Fejsbuk-pag\u0302on, Tviter- konton kaj ankau\u0306 apartan Jutub-kanalon preskau\u0306 tute dedic\u0302ita al la rekreado de \u201cekiben\u201d [tio estas la skatoletaj tagmang\u0302oj kun lokaj bongustaj\u0302oj venditaj en preskau\u0306 c\u0302iu grava stacidomo tra Japanio] en sia kuirejo hejme."}, {"text_idx": "#000040", "text": "Tuj post kiam la pramo atingas la bordon, G\u0302erbao bonvenigas onin kun sereneco. Tiu c\u0302i insulo, historia hejmo de tunizianoj kaj c\u0302iuj tri c\u0302efaj monoteismaj religioj kaj loko de c\u0302iujara juda pilgrimado, estas ofte nomata \u201cla insulo de revoj\u201d. G\u0302i donas al vizitantoj senton de aparteno kaj akceptas ilin kiel nenie aliloke. Palmarboj estas c\u0302ie kie vidas la okulo, lau\u0306longe de primitivaj vojoj, oni rapide ekvidas specifajn g\u0302erbaajn domojn au\u0306 houche, la etajn, kolorplenajn butikojn de la insulo, virojn en grizaj jebbas, virinojn en beskris, malhfas (tradiciaj vestoj kiujn uzas nur virinoj de tiu c\u0302i insulo) kaj dhallalas (tradiciaj pajloc\u0302apeloj) ie ajn."}, {"text_idx": "#000041", "text": "Tiu c\u0302i sceno estas kompletigata per la odoro de la belega blua maro, la fis\u0302kaptistoj kaj iliaj boatoj dissemitaj ie kaj tie, la vendistoj de jasmenaj florbukedoj, la grupoj de maljunaj viroj ludantaj damojn kaj la virinoj stirantaj motorciklojn. Fakte kiam oni estas c\u0302i tie, oni ensorbas kolorojn, nuancojn kaj formojn, foje bazajn kaj minimalismajn, sed neniam tedajn au\u0306 lacigajn."}, {"text_idx": "#000048", "text": "Ne-judaj tunizianoj ofte partoprenas en iuj el la sinagogaj tradicioj. Ekzemple multaj lokaj virinoj kaj vizitantoj prenas ovojn markitajn per la nomoj de junulinoj el iliaj familioj kaj lasas ilin en speciala loko c\u0302e la sinagogo. Kiam la pilgrimado finig\u0302as, la ovoj estas redonataj al la junulinoj, kiuj mang\u0302as ilin kun la espero plibonigi siajn edzinig\u0302ajn perspektivojn."}, {"text_idx": "#000049", "text": "Dum oni mars\u0302as direkte al la sinagogo, la c\u0302eesto de sekurecservo certe rimarkindas. Centoj da policanoj, specialaj trupoj kaj armitaj veturiloj estas lokitaj lau\u0306longe de la stratoj kaj c\u0302irkau\u0306 la religia konstruaj\u0302o por garantii la senprobleman pason de la festo. Antau\u0306 ol eniri la ejon, vizitantoj trapasas skanadon kaj iliaj aj\u0302oj estas skrupule ekzamenataj."}, {"text_idx": "#000077", "text": "Tviter-uzanto Love Joshi, instruisto el Katmanduo, ekvidis paralelojn inter la nova alteco de la montaro kaj la neceso levi la homojn de la lando:"}, {"text_idx": "#000100", "text": "Turisma industrio remalfermig\u0302as meze de pandemio"}, {"text_idx": "#000103", "text": "La landa turisma industrio estas unu el plej forte trafitaj sektoroj, c\u0302ar homoj limigis siajn eksterhejmajn aktivadojn kaj nuligis siajn vojag\u0302planojn. Tiuj limigoj kau\u0306zis amasajn maldungojn en la nepala turisma industrio."}, {"text_idx": "#000152", "text": "Programoj de civitaneco per investado, celantaj fortigi feblajn turismajn ekonomiojn, montrig\u0302as problemaj por certaj karibiaj landoj."}, {"text_idx": "#000155", "text": "Dume etaj, sed konstantaj membroj de la CPI-industrio, kies kapacito atingas 25 miliardojn da usonaj dolaroj jare, kvin karibiaj landoj \u2014 Antigvo kaj Barbudo, Domingo, Grenado, Sankta Lucio kaj Sankta-Kito kaj Neviso \u2014 esperas profiti de la kresko. Ili proponas senimpostajn CPI-skemojn pere de investado en tradicia maniero au\u0306 mondonacoj, kun minimumaj au\u0306 nulaj postuloj rilate restadon en la lando."}, {"text_idx": "#000158", "text": "La g\u0302emel-insula nacio Sankta-Kito kaj Neviso estis fakte la unua lando en la mondo, adoptinta la CPI-skemon. Tiu programo nun proponas kronvirusan rabaton por familioj el kvar membroj, validan g\u0302is la 31-a de decembro 2020. Same kiel c\u0302e Grenado, la CPI-skemo de Sankta-Kito kaj Neviso estas inter la kvin plej alte taksataj programoj tutmonde, lau\u0306 la magazino Forbes."}, {"text_idx": "#000162", "text": "CPI-programoj altiras ankau\u0306 ric\u0302ajn afrikanojn. Grenado ekzemple alvokas nig\u0302erianojn, kiuj ankau\u0306 estas trafitaj de merkata malcerteco pro KOVIM-19, malkresko de naftoprezoj kaj malvalorig\u0302o de la nacia valuto."}, {"text_idx": "#000169", "text": "KOVIM-19 provokis senton de urg\u0302eco, precipe inter homoj, log\u0302antaj en malstabilaj landoj [...] Milionoj perdis siajn laborpostenojn au\u0306 simple ne povas subteni sin mem en siaj landoj pro salajraj reduktoj kaj devigaj nepagitaj ferioj. Pli ol iam ajn antau\u0306e homoj estas aktive serc\u0302antaj aliajn eblecojn. [Programoj pri] rapida civitaneco de la Karibia Komunumo [eo] estas popularaj en Mezoriento. Sankta-Kito kaj Neviso, Domingo, Grenado, Sankta Lucio, kaj Antigvo kaj Barbudo por longa tempo estas steloj de la industrio de civitaneco per investado."}, {"text_idx": "#000172", "text": "Sekve de tiuj s\u0302okaj akuzoj, kiam demandoj levig\u0302is, en Sankta Lucio kaj Sankta-Kito kaj Neviso, pri travidebleco, la c\u0302efministroj de la unua kaj dua s\u0302tatoj forte defendis siajn programojn \u2014 kaj ne nur ili. Antigvo kaj Barbudo raportis ke asekurpagoj por edzino de la c\u0302efministro kaj log\u0302ado kaj mang\u0302ado por la boksisto Mike Tyson estis kalkulitaj inter elspezoj de la fondusoj, kolektitaj per la investa programo."}, {"text_idx": "#000185", "text": "Noto de la redaktoro: Tiu c\u0302i artikolo estas parto de serio pri virinoj kaj sanzorgado dum KOVIM-19 en Orientafriko. Legu la unuan parton tie c\u0302i."}, {"text_idx": "#000186", "text": "Tra Orientafriko, akus\u0302istinoj kaj aliaj kvalifikitaj sanlaboristoj sekure asistas gravedajn virinojn dum akus\u0302o por malaltigi la riskon de patrina kaj beba mortindico."}, {"text_idx": "#000189", "text": "Dum la pandemio, multaj gravedaj virinoj ne povis aliri sansistemajn instalaj\u0302ojn g\u0302ustatempe \u2013 au\u0306 tute ne \u2013 dum akus\u0302o. Pro noktaj elirmalpermesoj, transportistoj ne povis au\u0306 ne volis transporti akus\u0302antajn gravedajn virinojn al saninstalaj\u0302oj pro timo je molestado fare de sekurecagentoj."}, {"text_idx": "#000190", "text": "G\u0302is meze de aprilo 2020 en Kenjo, c\u0302irkau\u0306 monaton post la efektivigo de la kronvirusaj regularoj, almenau\u0306 kvin virinoj kaj tri beboj mortis dum kaj tuj post akus\u0302o."}, {"text_idx": "#000191", "text": "Tri gravedaj virinoj mortis en Makueni County pro defioj rilate aliron al publikaj saninstalaj\u0302oj dum horaro en kiu eliro estas malpermesata. Unu el la tri virinoj estis forturnita noktomeze de du lokaj akus\u0302istinoj, kaj boda-boda (\u201cmotorcikla\u201d) s\u0302oforo kiu rifuzis transporti s\u0302in kaj s\u0302ian edzon al la hospitalo pro timo de kverelo kun polico pro malrespektado de la elirmalpermeso."}, {"text_idx": "#000192", "text": "La virino de Makueni, kiu estis patrino de ses infanoj, mortis la sekvan tagon en la hospitalo atendante sangotransfuzon. Timo je molestado fare de la polico c\u0302e s\u0302oforoj de boda-boda parte originas de fres\u0302dataj okazaj\u0302oj de perforto kontrau\u0306 transportistoj."}, {"text_idx": "#000193", "text": "En februaro 2020 en Kenjo, s\u0302oforo de boda-boda estis mortpafita de policisto post transportado al la mansanulejo de infano kiu preskau\u0306 dronis. En marto 2020, alia s\u0302oforo de boda-boda estis batita g\u0302ismorte de policistoj dum li estis revenanta hejmen post transportado de graveda virino al la malsanulejo."}, {"text_idx": "#000194", "text": "Kenya Television Network raportis ke infanaj mortindicoj kreskis pro timo je \u201cmalrespektado de la elirblokado\u201d:"}, {"text_idx": "#000197", "text": "En Ugando, almenau\u0306 11 gravedaj virinoj mortis pro malfruoj rilate aliron al saninstalaj\u0302oj dum akus\u0302ado."}, {"text_idx": "#000198", "text": "Tio c\u0302i sekvis transportan kaj eliran malpermesojn fare de la registaro por malvastigi la movadon al nur tiuj kun permesiloj. Kvankam gravedaj virinoj estis poste sendevigitaj je tiu c\u0302i malpermeso, la defioj rilate aliron al saninstalaj\u0302oj dau\u0306ris pro limigoj en la aliro al la ambulancaj servoj au\u0306 ajna alia formo de publika transportado dum la horoj de elirblokado."}, {"text_idx": "#000199", "text": "Zimbabvo alfrontas la saman situacion. Flegistinoj raportis malpliig\u0302on de la nombro de gravedaj virinoj kiuj iras al saninstalaj\u0302oj por akus\u0302o kaj aliaj porpatrinaj servoj. Gravedaj virinoj ankau\u0306 kundividis siajn defiojn pri aliro al publika transportado pro la dau\u0306ra nacia elirblokado, kaj pro timo alfronti brutalecon fare de policistoj."}, {"text_idx": "#000200", "text": "Dum KOVIM-19, registaroj devas ekzameni, starigi kaj efektivigi reguligojn por certigi ke gravedaj virinoj kaj knabinoj povas aliri sansistemajn instalaj\u0302ojn bone ekipitajn kaj kun kvalifikita dungitaro."}, {"text_idx": "#000202", "text": "Sub la iloj de internaciaj leg\u0302oj pri homaj rajtoj, inkluzive de la Afrika C\u0302arto pri Homaj kaj Popolaj Rajtoj kaj la Protokolo Maputo, ratifita de 43 el la 55 afrikaj s\u0302tatoj protektantaj kaj antau\u0306enigantaj la rajtojn de virinoj en Afriko, la s\u0302tatoj devas disvolvi kaj efektivigi reguligojn por sekurigi fizikan aliron al saninstalaj\u0302oj, varoj kaj servoj."}, {"text_idx": "#000203", "text": "Tiuj reguligoj devus esence strebi al la malpliig\u0302o de la nombro de pas\u0302oj faritaj de persono \u2013 en tiu c\u0302i kazo gravedaj virinoj \u2013 por aliri la sansistemon. Tio inkluzivas devon adopti specialajn kaj specifajn reguligojn por garantii fizikan alireblecon por vundeblaj kaj marg\u0302enigitaj grupoj, ekzemple personoj kun malkapabloj, komunumoj kun malaltaj socio-ekonomiaj fonoj kaj tiuj, kiuj devenas de areoj kamparanaj kaj izolitaj."}, {"text_idx": "#000206", "text": "Aliro al ambulancaj servoj restas netau\u0306ga en multaj afrikaj s\u0302tatoj, sed kelkaj au\u0306toritatoj starigas sendube reguligojn por sekurigi aliron al transportado al saninstalaj\u0302oj dum la pandemio."}, {"text_idx": "#000207", "text": "Radoj por vivo [Wheels for Life], iniciato inter la Ministerio pri Sano de la kenja registaro, AMREF, kaj Bolt, estas bona ekzemplo de publik-privata partnerig\u0302o kiu certigas ke akus\u0302antaj virinoj povas aliri senpagan taksian transportadon de siaj hejmoj al saninstalaj\u0302oj alvokante 1196 \u2013 senpagan numeron."}, {"text_idx": "#000208", "text": "Tiu taksia servo funkcias dum la elir-mapermesa horaro, de la 9-a ptm g\u0302is la 4-a atm en Kenjo, s\u0302ang\u0302ite la 6-an de junio 2020 al 7 ptm \u2013 5 atm. Tamen, tiu iniciato servas nur log\u0302antojn de Najrobo, la c\u0302efurbo, ekskluzivante gravedajn virinojn kiuj log\u0302aj en c\u0302iuj aliaj regionoj de Kenjo \u2013 c\u0302efe tiujn log\u0302antajn en kamparajn areojn. Ankau\u0306, tiuj s\u0302oforoj de taksio povas labori nur en ric\u0302aj kvartaloj pro timo de nesekureco en malric\u0302aj partoj."}, {"text_idx": "#000209", "text": "Por ig\u0302i pli inkluzivaj, la au\u0306toritatoj povus partnerig\u0302i kun bonfamaj taksiaj kompanioj au\u0306 individuaj taksiaj s\u0302oforoj, inkluzive de taksioj boda-boda, por funkcii en tuta Kenjo, kun fokuso je kamparaj areoj kie motorciklaj veturiloj ofte penas aliri izolitajn bienojn pro manko de vojoj."}, {"text_idx": "#000210", "text": "Tio c\u0302i ankau\u0306 validas por multaj malric\u0302aj kvartaloj en urbaj kaj c\u0302irkau\u0306urbaj areoj kie pli grandaj veturiloj ne povas eniri mallarg\u0302ajn stratojn."}, {"text_idx": "#000212", "text": "La transportistoj elektitaj por la partnerig\u0302o kun registaroj devus havi bonan konon de la areoj en kiuj ili laboros kaj devas esti bone konataj de la membroj de la komunumo, same kiel de lokaj sekurecaj strukturoj, kiuj povas certigi sekuran eniron kaj eliron el tielnomataj \u201cnesekuraj\u201d lokoj."}, {"text_idx": "#000213", "text": "Grave, c\u0302iuj reguligoj pri transporto adoptitaj de registaroj, inkluzive de ajnaj specialaj reguligoj, devus c\u0302iam prioritatigi la sekurecon kaj trankvilecon de gravedaj virinoj dum transporto al saninstalaj\u0302oj."}, {"text_idx": "#000214", "text": "Patrinaj mortindicoj vers\u0302ajne kreskos dum la dau\u0306ranta pandemio, simile al la kresko de patrina kaj beba mortindicoj konstatita dum la ebola pandemio en 2014-2016 en Okcidentafriko."}, {"text_idx": "#000215", "text": "Pro tio, orientafrikaj registaroj devas arang\u0302i rimedojn por protekti la vivojn de gravedaj virinoj antau\u0306, dum kaj post akus\u0302o. Tiuj rimedoj ankau\u0306 kontribuos al la malkresko de infana mortindico dum kaj post akus\u0302o."}, {"text_idx": "#000216", "text": "Lydia Muthiani kaj Nelly Warega estas advokatoj pri homaj rajtoj kaj laboras en Kenjo. Ili fakas pri la antau\u0306enigo de la virinaj kaj knabinaj rajtoj, kaj partoprenas en Utu Wetu, kolektivo de fakuloj pri homaj rajtoj kiuj c\u0302efe laboras pri virinaj rajtoj."}]